  Майя Бывальцева Дэри ёросысь судын Удмуртилэн азьвыл тӧроезлэсь уголовной ужзэ эскерон дыръя кун янгышатӥсь Александр Соловьёвез чурыт режимен колоние 13 арлы пуктыны но 280 миллион манет штраф тырытыны ӵектӥз. Со сярысь элькунысь суд департаментлэн пресс-службаез ивортэ. Со сяна, кун янгышатӥсь Дмитрий Походин Соловьёвлэсь кун, интыысь асиквалтон тӧрлык ёзэсъёсын, кун но муниципал ужъюртъёсын ужаны эрикрадзэ куинь арлы таланы дэмлаз. Тодэ вайытом, улосвыллэсь азьвыл тӧрозэ Александр Соловьёвез взятка басьтэмен янгыше уськыто. Сое 2017-тӥ арын 4-тӥ оштолэзе ӝегатӥзы. 2018-тӥ арын оштолэзь кутсконын Соловьёвлы йылпумъян редакциен янгышатон пуктӥзы.  Тегъёс: Мерлык Удмуртия АлександрСоловьёв суд Дэри  